**David de Gea Quintana**, nado en Madrid o 7 de novembro de 1990, é un futbolista español. Xoga de porteiro e o seu actual club é o Manchester United F.C.

Traxectoria
-----------

Naceu circunstancialmente en Madrid o 7 de novembro de 1990 e criouse en Illescas (Toledo). Empezou a xogar ao fútbol con 8 anos na escola da localidade de Casarrubuelos (Madrid), posteriormente estivo xogando no Colexio Castilla (Torrejón de la Calzada) cando tiña 12 anos, e con 14 anos chamárono do Atlético de Madrid. Con 16 foi convocado para xogar coa Selección Española sub-16 e aos 19 xogou o seu primeiro partido en Primeira División.

### Atlético de Madrid

O 30 de setembro de 2009 debutou, debido á lesión do porteiro titular do equipo, Roberto, nun partido oficial co primeiro equipo do Atlético de Madrid, nun encontro de Liga de Campións que enfrontaba ao Atlético contra o FC Porto no Estádio do Dragão. O 3 de outubro debuta no Estadio Vicente Calderón e detén un penalti; o seu equipo vence por 2-1 ao Zaragoza e sae ovacionado pola afección colchoneira. O 24 de outubro de 2009 xoga o seu segundo partido na Liga contra o Mallorca, o resultado é de 1-1.

No partido pertencente á ida dos dezaseisavos de final da UEFA Europa League, que o seu club disputou o 18 de febreiro de 2010 no Estadio Vicente Calderón, lesionouse tendo que ser substituído por Asenjo no minuto 25 da segunda parte, cando o equipo gañaba 1 a 0 (gol de Reyes) ao Galatasaray turco. Poucos minutos logo de ser substituído os turcos empataban o encontro, nunha desafortunada saída do meta Asenjo, sendo este o resultado final.

O 12 de maio de 2010, De Gea xoga como porteiro titular do Atlético de Madrid na final da UEFA Europa League, gañándolla ao Fulham por 2-1, con ambos os goles do dianteiro uruguaio Diego Forlán. En dita final, David de Gea realiza varias paradas de mérito cando o marcador reflectía o 1-1, evitando así a derrota do seu equipo.

O 19 de maio de 2010, tan só unha semana logo da primeira final, disputa a segunda consecutiva, esta vez da Copa do Rei. O Atlético perde contra o Sevilla FC por dous goles a cero. Dita final disputouse no Camp Nou de Barcelona.

O 27 de agosto de 2010, o Atlético xoga a final da Supercopa de Europa contra o Inter de Milán. O porteiro madrileño detén un penalti a Diego Milito nos últimos minutos de partido e proclámase campión, sendo o resultado final do partido dous a cero.

Foi galardoado como Xogador Revelación da tempada 2009–10.

Selección nacional
------------------

De Gea formou parte da selección española que se foi campioa do Europeo sub-17 e subcampioa no Mundial Sub-17 de 2007. 

O 10 de maio de 2010, foi incluído por Vicente del Bosque na preselección de 30 xogadores que poderían representar a España na Copa Mundial de Suráfrica de 2010. Con todo finalmente foi descartado na lista definitiva de 23 xogadores que deu o 20 de maio.

O 25 de xuño de 2011 proclamouse campión da Eurocopa sub-21.

Estatísticas
------------

*A columna goles refírese a goles encaixados. Actualizado a 26 de xaneiro de 2011.*

| Club | Tempada | Categoría | Liga | Copa | Europa League | Champions League | Total |
| --- | --- | --- | --- | --- | --- | --- | --- |
| Part. | Goles | Part. | Goles | Part. | Goles | Part. | Goles | Part. | Goles |
| España **Atlético de Madrid** | 2009/10 | Primeira División | 19 | 28 | 7 | 10 | 8 | 7 | 1 | 2 | 35 | 47 |
| 2010/11 | Primeira División | 20 | 24 | 5 | 5 | 5 | 6 | - | - | 30 | 35 |
| Total | 39 | 52 | 12 | 15 | 13 | 13 | 1 | 2 | 65 | 82 |

Palmarés
--------

### Campionatos nacionais

| Título | Club | Pais | Ano |
| --- | --- | --- | --- |
| Premier League | Manchester United FC | Inglaterra | 2013 |

### Campionatos internacionais

| Título | Club | Pais | Ano |
| --- | --- | --- | --- |
| UEFA Europa League | Atlético de Madrid | España | 2010 |
| Supercopa de Europa | Atlético de Madrid | España | 2010 |

### Campionatos de seleccións

| Título | Selección | Ano |
| --- | --- | --- |
| Campionato Europeo Sub-17 | Selección española Sub-17 | 2007 |
| Eurocopa sub-21 | Selección española sub-21 | 2011 |

### Distincións individuais

| Distinción | Ano |
| --- | --- |
| Xogador Revelación da tempada 2009/10 | 2010 |

Notas
-----

1. ↑  "Roberto rompe e debuta De Gea". *Marca*. Madrid, España. 30 de setembro de 2009. Consultado o 17 de outubro de 2009.
2. ↑  Walter Zimmermann (5 de outubro de 2009). "¡Felicidades, David!". *Mundo Deportivo*. Arquivado dende o orixinal o 12 de xaneiro de 2010. Consultado o 16 de xullo de 2010.
3. ↑

Véxase tamén
------------

### Ligazóns externas

* Sitio web oficial de David de Gea *(en castelán)*

| * v
* c
* e
Selección de España - Mundial de Fútbol de 2018 |
| --- |
| 
* 1 De Gea
* 2 Carvajal
* 3 Piqué
* 4 Nacho
* 5 Busquets
* 6 Iniesta
* 7 Saúl
* 8 Koke
* 9 Rodrigo
* 10 Thiago
* 11 Lucas
* 12 Odriozola
* 13 Kepa
* 14 Azpilicueta
* 15 Ramos (c)
* 16 Nacho
* 17 Aspas
* 18 Alba
* 19 Costa
* 20 Asensio
* 21 Silva
* 22 Isco
* 23 Reina
* Adestrador: Hierro

 | España |

|  |  |
| --- | --- |
| Control de autoridades | 
* Wd: Q150268
* WorldCat
* VIAF: 5299159477964727990002
* BIBSYS: 1579001847549
* BRE: 5255885
* IMDb: nm7613519
* LCCN: no2020073374
* Munzinger: 01000008935
* As: 18466
* BDFutbol: 12499
* EUfootballInfo: 28733
* FIFA: 269859
* FootballDatabase: 75068
* Fussballdaten: degeadavid
* L'Équipe: 34024
* NFT: 55716
* SoccerBase: 52432
* Soccerway: 61954
* Sports Reference: david-de-gea-1
* Thefinalball: 111925
* Transfermarkt: 59377
* UEFA: 1901746
* Worldfootball: de-gea

 |